เปิดมิติใหม่แห่งการ Collaboration… อะไรจะเกิดขึ้น เมื่อเซ็ปเป้ x ตะขาบ 5 ตัว?
ท่ามกลางการแข่งขันอันร้อนระอุในสนามธุรกิจ  การหาพันธมิตรเพื่อเดินเกมแบบผนึกกำลัง อาจเป็นทางเลือกที่น่าสนใจไม่น้อย ตอนนี้ เราจึงได้เห็นการ Collaboration จากแบรนด์ต่าง ๆ กันมากขึ้น ไม่ว่าจะเป็นการจับมือของธุรกิจกลุ่มเดียวกัน หรือแบบข้ามกลุ่มที่ไม่มีความเชื่อมโยงแม้แต่น้อย จนกลายเป็นจุดขายที่แปลกใหม่ และสร้างประสบการณ์อันแตกต่างให้กับผู้บริโภค
8 ก.ค. 2564

เปิดมิติใหม่แห่งการ Collaboration… อะไรจะเกิดขึ้น เมื่อเซ็ปเป้ x ตะขาบ 5 ตัว?
SAPPE x ลงทุนแมน
ท่ามกลางการแข่งขันอันร้อนระอุในสนามธุรกิจ 
การหาพันธมิตรเพื่อเดินเกมแบบผนึกกำลัง อาจเป็นทางเลือกที่น่าสนใจไม่น้อย
ตอนนี้ เราจึงได้เห็นการ Collaboration จากแบรนด์ต่าง ๆ กันมากขึ้น
ไม่ว่าจะเป็นการจับมือของธุรกิจกลุ่มเดียวกัน หรือแบบข้ามกลุ่มที่ไม่มีความเชื่อมโยงแม้แต่น้อย
จนกลายเป็นจุดขายที่แปลกใหม่ และสร้างประสบการณ์อันแตกต่างให้กับผู้บริโภค
เช่นเดียวกับการจับมือร่วมกันของบริษัทนวัตกรรมอาหารและเครื่องดื่มอย่าง บมจ.เซ็ปเป้ (SAPPE) 
และบริษัท ห้าตะขาบ (ซิมเทียนฮ้อ) จำกัด เจ้าของแบรนด์ตะขาบ 5 ตัว ยาสามัญประจำบ้านที่อยู่คู่สังคมไทยมากว่าแปดทศวรรษ
ในการร่วมพัฒนาผลิตภัณฑ์เครื่องดื่มสมุนไพรแบบขวดช็อต ‘SAPPE x Takabb’
โดยมีจุดเด่นคือ เป็น Functional Herbal Drink ที่ผลิตจากสารสกัดสมุนไพร อย่างหล่อฮั่งก๊วย มะขามป้อม ชะเอมเทศ และมะนาว ในรูปแบบขวดแก้วช็อตขนาด 50 มล. ราคา 29 บาท วางจำหน่ายที่ร้าน 7-11 ทุกสาขา และช่องทาง SAPPE Online
ซึ่งผลิตภัณฑ์นี้จะยังมีรสชาติ (Taste) และผิวสัมผัส (Texture) ของยาอมตะขาบ 
ตอบโจทย์ในเรื่องความเย็น ชุ่มคอ บรรเทาอาการระคายคอ และเสริมสร้างความมั่นใจในการใช้เสียง
เรียกได้ว่าเป็นผลิตภัณฑ์ใหม่ที่คงความเป็นเอกลักษณ์ (Identity) ของแบรนด์ตะขาบ 5 ตัว อย่างชัดเจน 
แมตช์กับความเป็นแบรนด์รุ่นใหม่ และการเป็นผู้นำตลาด Functional Drink ของ SAPPE
ทำให้ ‘SAPPE x Takabb’ มี Mood & Tone ที่ค่อนข้างเป็น Lifestyle Drink ดื่มได้ทั่วไปในชีวิตประจำวัน แม้เป็นเครื่องดื่มสมุนไพร และเป็น Shot Drink ที่สามารถเจาะกลุ่มผู้บริโภคใน Category ใหม่ ๆ ซึ่งอาจไม่เคยดื่มเครื่องดื่มแบบขวดช็อตมาก่อน
โดยจะเน้นกลุ่ม Gen Y – Z หรือวัยรุ่นถึงวัยทำงาน ซึ่งเป็นกลุ่มที่กล้าลองสินค้าใหม่ มีไลฟ์สไตล์เฉพาะตัวหลากหลาย และชื่นชอบแบรนด์ที่มี Identity โดดเด่น
ที่สำคัญ การออกผลิตภัณฑ์ SAPPE x Takabb ยังเป็นการเพิ่มทางเลือกให้กับกลุ่มลูกค้าเดิมในรูปแบบที่คุ้นเคย ขณะเดียวกัน ก็เป็นโอกาสในการขยายฐานลูกค้าใหม่ ๆ อีกด้วย
มาถึงตรงนี้ บางคนอาจมีคำถามว่า แล้วช่วงเวลาแบบนี้เหมาะกับการออกสินค้าใหม่หรือไม่ ?
โดยเฉพาะกลุ่มอาหารและเครื่องดื่ม (F&B) ซึ่งเป็นอุตสาหกรรมที่ได้รับผลกระทบจากสถานการณ์โรคระบาด
อย่างไรก็ตาม กลับมีข้อมูลที่น่าเซอร์ไพรส์ว่า ในช่วงที่ผ่านมา กลุ่ม Functional Drink เป็น Category ที่สามารถสร้างการเติบโต สวนทางตลาด F&B
สอดคล้องกับตลาดสมุนไพรไทยกลุ่มอาหารเสริมที่บริโภคในประเทศและการส่งออก ซึ่งยังมีภาพรวมที่สดใส โดยมีมูลค่าเฉลี่ยกว่า 80,000 ล้านบาท
ดังนั้น การ Mix and Match เป็น Functional Herbal Drink ที่เต็มไปด้วยความแปลกใหม่ในครั้งนี้ 
ทั้งสองแบรนด์จึงเชื่อว่า จะเป็นกระแสที่เป็นที่พูดถึงในวงกว้าง (Word of Mouth) และได้รับความสนใจจากผู้บริโภคกลุ่มเป้าหมาย
นอกจากนี้ ในอนาคตเมื่อมีการเปิดประเทศรับนักท่องเที่ยวต่างชาติ โดยเฉพาะนักท่องเที่ยวจีน 
คาดว่าผลิตภัณฑ์ SAPPE x Takabb จะเป็นอีกหนึ่งของฝากที่ได้รับความนิยม ไม่ต่างจากยาอมตะขาบ 5 ตัว อย่างแน่นอน โดยมีการตั้งเป้าหมายยอดขายจากผลิตภัณฑ์ดังกล่าวประมาณ 100 ล้านบาท ในปีแรก
ก็น่าติดตามต่อไปว่า การ Collaboration ของแบรนด์ที่ต่างเป็นผู้นำใน Category ของตัวเอง จะสามารถสร้างผลลัพธ์ที่เป็นปรากฏการณ์ให้กับวงการเครื่องดื่มและยาสมุนไพรไทยได้มากน้อยเพียงใด
แต่คงปฏิเสธไม่ได้ว่า เรื่องราวนี้ถือเป็นอีกหนึ่งกรณีศึกษาที่น่าสนใจ 
ซึ่งแสดงให้เห็นว่า แม้จะเป็นธุรกิจที่อยู่ในตลาดมาอย่างยาวนาน ก็ยังต้องมีการพัฒนาอยู่เสมอ
เพราะนอกจากพฤติกรรมผู้บริโภคที่เปลี่ยนแปลงตลอดเวลาแล้ว 
ยังมีความท้าทายจากผู้เล่นรายใหม่ ๆ ที่พร้อมตบเท้าเข้ามาแข่งขัน 
การปรับตัวให้พร้อมรับมืออย่างไม่นิ่งนอนใจ จึงเป็นสิ่งที่แบรนด์ควรให้ความสำคัญ 
อย่างเช่นที่ SAPPE และ Takabb กำลังทำอยู่..
References
-ข่าวประชาสัมพันธ์และเอกสารข้อมูล บมจ.เซ็ปเป้ หรือ SAPPE
-ข้อมูลจากกระทรวงพาณิชย์